《惜秋华 其二 媭砧课读图为王少鹤农部题》
清代·周之琦

旧业青箱，诵先芬、幸托茕茕月姊。珠树俊才，名成捣衣声里。

冰绡细写前尘，照灯影、柴门深闭。谁记。有元龙、省识当时情事。

宫锦艳柯里。是寒砧叠就，香罗文绮。霜杵泪、痕悽红，尚沾掺指。

扁舟画省归来，胜清沔、相望天际。迎侍。趁明年、一帆春水。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。